“ আপুনি যদি লোহা পুলৰ পৰা আই.টি.অ ’ লৈ যোৱা বাটটোলৈ নজৰ কৰে, দেখিব যে কছৰি বিক্ৰী কৰা চাইকেল দোকানীৰ সংখ্যা বাঢ়ি গৈছে। এই সকলোবোৰ এসময়ৰ খেতিয়ক। নিজৰ খেতিপথাৰখন হেৰুওৱাৰ পিছত খেতিয়কে কৰিবইবা কি? ” তাৰে কেইটামান মাহৰ পিছতে আহিছিল লকডাউন - ২০২০ৰ ২৪ মাৰ্চ। পৰিয়ালটোৰ বাবে ৰৈ আছিল গভীৰ সংকট। তেতিয়া জন্মগত পক্ষাঘাত (চেৰেব্ৰেল পালচি) ত ভুগি থকা ছবছৰীয়া বিজেন্দৰৰ মাজুটো ল ’ ৰাৰ লকডাউনৰ কাৰণে দৰৱ কিনাটো টান হৈ পৰিছিল। জীৱিকাৰ ভাত মৰা উচ্ছেদিত বিজেন্দৰৰ দৰে ৫০০ খেতিয়ক পৰিয়ালক পুনৰ্সংস্থাপিত কৰাৰ বাবে চৰকাৰৰ ফালৰ পৰা কোনো নিৰ্দেশনা অহা নাছিল। ইফালে তেওঁলোকৰ উপাৰ্জনৰ একমাত্ৰ উৎস আৰু আশ্ৰয়স্থল বুলড ’ জাৰে উছন কৰিছিল।